Diari Oficial de la Generalitat Valenciana


Sumari del DOGV 3702, del 06-03-2000 (2000/1481)

Informació pública de les bases i la convocatòria de proves selectives per a proveir un lloc de director de l'escola municipal de tenis (primer monitor esportiu de tenis), vacant en la plantilla de personal del Patronat Municipal d'Esports de Pilar de la Horadada.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3702

Data del DOGV
:   06-03-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/1481


Data del document
:   14-02-2000

Organisme emissor
:   Ajuntament de Pilar de la Horadada

Tipus de document
:   Convocatòria

Descriptors 

:   * Pilar de la Horadada
    * administració local
    * concurs administratiu
    * esport

Informació pública de les bases i la convocatòria de proves selectives per a proveir un lloc de director de l'escola municipal de tenis (primer monitor esportiu de tenis), vacant en la plantilla de personal del Patronat Municipal d'Esports de Pilar de la Horadada. [2000/F1481]
  
1. Objecte de la convocatòria
  
1.1. L'objecte de la present convocatòria de proves selectives és la provisió d'un lloc de monitor esportiu de tenis amb funcions de director d'escola de tenis, vacant en la plantilla de personal laboral del Patronat Municipal d'Esports de Pilar de la Horadada.
  
1.2. El lloc de monitor esportiu de tenis amb funcions de director d'escola de tenis està inclòs en la plantilla de personal laboral i dotat amb les retribucions assenyalades legalment determinades.
  
1.3. La provisió del lloc d'aquesta convocatòria s'efectuarà per mitjà del sistema de concurs.
  
2. Condicions dels aspirants
  
2.1. Per a prendre part en aquest concurs, els aspirants hauran de complir les següents condicions:
  
a) Ser espanyol.
  
b) Tenir complits els 18 anys d'edat i no excedir de 35.
  
c) Estar en possessió del títol de Batxiller o equivalent, i el títol de Monitor Nacional de Tenis.
  
d) No patir cap malaltia o defecte físic que impedisca l'exercici de les corresponents funcions.
  
e) No haver sigut separat mitjançant expedient disciplinari del servei a l'estat o a l'administració autònoma o local, ni estar inhabilitat per a l'exercici de les funcions públiques.
  
2.2. Totes les condicions enumerades les hauran de complir els aspirants l'últim dia en què acabe el termini de presentació de les instàncies, excepció feta de les detallades en l'apartat e), que haurà de referir-se al moment de finalització del procés del concurs, amb la publicació de la llista d'aprovats.
  
3. Instàncies
  
3.1. Les instàncies per a sol·licitar prendre part en les proves selectives es dirigiran a l'alcalde-president de l'ajuntament.
  
3.2. Es presentaran dins del termini de 20 dies naturals, comptats a partir de l'endemà de la publicació de l'anunci d'aquesta convocatòria en el Boletín Oficial del Estado, al Registre General del Patronat Municipal Esportiu, de l'Ajuntament de Pilar de la Horadada, o en la forma determinada per la Llei 30/1992, de Règim Jurídic de les Administracions Públiques i del Procediment Administratiu Comú.
  
3.3. A la instància s'hauran d'adjuntar els documents que hagen de ser valorats en el concurs públic.
  
3.4. Els sol·licitants manifestaran en les seues instàncies que compleixen totes les condicions exigides en la base 2 referides a la data en què acabe el termini de presentació d'aquestes, i que es comprometen a prestar el jurament o promesa previst en el Reial Decret 707/1979.
  
4. Admissió d'aspirants
  
4.1. Una vegada acabat el termini de presentació de les instàncies, el tribunal qualificador aprovarà la llista provisional d'aspirants admesos i exclosos, que es farà pública en el Butlletí Oficial de la Província d'Alacant, i serà exposada al tauler d'edictes del Patronat Municipal Esportiu, i es concedirà un termini de 15 dies per a reclamacions, d'acord amb l'article 122 de la Llei 30/1992. Aquestes reclamacions, si n'hi haguera, seran acceptades o rebutjades en la resolució per la qual s'aprove la llista definitiva, que serà feta pública així mateix, en la forma indicada.
  
4.2. El punt anterior s'entén sense perjudici del que estableix l'article 71 de la Llei 30/1992, de 26 de novembre.
  
5. Tribunal qualificador
  
5.1. El tribunal qualificador estarà format de la següent forma:
  
- President: el president del Patronat Municipal Esportiu, o membre del patronat que delegue.
  
- Vocals: dos membres de la Junta General del Patronat Municipal Esportiu. Un funcionari designat per la Comissió de Govern del Patronat Municipal Esportiu. Un representant designat pel comité de personal laboral de l'ajuntament.
  
- Secretari: el del Patronat Municipal Esportiu, amb veu i vot.
  
5.2. La designació dels membres del tribunal, titulars i suplents, es farà pública en el Butlletí Oficial de la Província d'Alacant i en el tauler d'edictes de la corporació.
  
5.3. El tribunal no podrà constituir-se ni actuar sense l'assistència de més de la meitat dels seus membres, titulars o suplents.
  
5.4. Els membres del tribunal hauran d'abstenir-se de formar part d'aquest quan concórreguen les circumstàncies previstes en l'article 28 de la Llei de Règim Jurídic de les Administracions Públiques i del Procediment Administratiu Comú.
  
5.5. Els aspirants podran recusar els membres del tribunal en els termes establits en l'article 29 de la Llei de Règim Jurídic de les Administracions Públiques i del Procediment Administratiu Comú.
  
5.6. El tribunal no podrà aprovar ni declarar que han superat les proves selectives un nombre d'opositors superior al de la plaça convocada.
  
5.7. El tribunal podrà disposar la incorporació als seus treballs d'assessors especialistes, si així s'estimara necessari.
  
5.8. El tribunal es classifica en la categoria tercera als efectes establits en la Resolució de 22 de març de 1993, i percepció de les assistències que corresponguen als seus membres.
  
5.9. La totalitat dels membres del tribunal haurà de posseir un nivell de titulació igual o superior a l'exigit per a l'ingrés en el cos o escala en què es tracte, segons que disposa el Reial Decret 364/1995, de 10 de març.
  
6. Desenvolupament del concurs
  
6.1. Les bases, una vegada aprovades pel Ple de l'ajuntament, es publicaran íntegres en el Butlletí Oficial de la Província d'Alacant i en el Diari Oficial de la Generalitat Valenciana; l'anunci extractat de la convocatòria es publicarà també en el Boletín Oficial del Estado.
  
6.2. Tots els anuncis de tràmits posteriors es publicaran en el Butlletí Oficial de la Província d'Alacant, tal com es concreta en els distints epígrafs d'aquestes bases. L'anunci de la convocatòria, les bases i tots els altres anuncis relatius al desenvolupament de la prova es publicarà també en el tauler d'anuncis de l'ajuntament, com a informació complementària de l'anterior, si bé els terminis es computaran a partir de la respectiva inserció en els butlletins oficials.
  
7. Sistema de selecció
  
7.1. La selecció de l'aspirant es portarà a cap mitjançant un concurs públic.
  
7.2. El tribunal valorarà els següents mèrits al·legats i justificats pels aspirants:
  
Titulació acadèmica
  
- Mínima obligatòria: Batxiller o equivalent.
  
· Batxiller: 1 punt.
  
· Diplomat o equivalent: 1,25 punts.
  
· Llicenciat o equivalent: 1,50 punts.
  
Titulació tècnica
  
- Mínima obligatòria: Monitor Nacional de Tenis.
  
· Títol oficial de Monitor Nacional de Tenis: 5 punts.
  
· Antiguitat de possessió de la titulació exigida: es valoraran 0,15 punts per cada any d'antiguitat del títol de Monitor Nacional de Tenis, amb un màxim de 0,90 punts.
  
Només es valoraran anys complets a partir de la data d'expedició de la titulació oficial i tenint com a data final la del dia de publicació en el Butlletí Oficial de la Província d'Alacant de les bases reguladores del present concurs.
  
Cursos tècnics realitzats
  
· Per cada curs realitzat en organismes oficials dependents de la Reial Federació Espanyola de Tenis: 3 punts, amb un màxim de 6 punts. No es puntuaran els cursos realitzats per clubs o federacions territorials. Només seran puntuables els expedits per la Reial Federació Espanyola de Tenis.
  
Experiència professional
  
Per temporada de prestació de serveis com a director o monitor d'escola esportiva en clubs de tenis privats, patronats municipals esportius o institucions esportives, 1 punt per cada temporada, amb un màxim de 4 punts. En cas de prestar serveis sense completar temporades, es procedirà a la valoració de 0,10 punts per mes, amb un màxim total de 4 punts.
  
· Per cada mes de prestació de serveis com a director o monitor d'escola esportiva de tenis al Patronat Esportiu Municipal de Pilar de la Horadada, 0,10 punts, amb un màxim d'1 punt.
  
Projecte d'escoles municipals
  
· Juntament amb els documents acreditatius de la baremación dels mèrits al·legats, els participants hauran de presentar un projecte de funcionament de les escoles municipals de tenis de l'Ajuntament de Pilar de la Horadada. Aquest projecte tècnic serà valorat pel tribunal en funció de la seua capacitat d'organització, realització, aprenentatge, acoblament a les possibilitats municipals, practicitat, presentació i altres circumstàncies que el tribunal baremador considera adequades per a la millor prestació dels serveis esportius. La puntuació serà de 0 a 2 punts.
  
Entrevista personal
  
· Una vegada acabat el període de baremació dels mèrits al·legats, el tribunal, en cas d'empat de puntuació entre diferents candidats, procedirà a la convocatòria dels aspirants a una entrevista personal en la qual es valorarà el coneixement general sobre la disciplina esportiva, els mètodes educatius i la particular aplicació del que s'ha expressat anteriorment al municipi de Pilar de la Horadada.
  
8. Qualificació
  
8.1 La qualificació definitiva s'obtindrà de la suma de les diferents puntuacions obtingudes per a cada mèrit al·legat. La qualificació del concurs es farà pública el mateix dia en què s'acorde, i serà exposada al tauler d'anuncis de l'ajuntament i al Patronat Municipal Esportiu. El tribunal farà pública la relació d'aprovats, sense que aquests puguen excedir el nombre de places convocades, que és d'una.
  
9. Relació d'aprovats, presentació de documents i contractació
  
9.1. Acabada la qualificació dels aspirants, el tribunal publicarà la llista amb l'únic aprovat i l'elevarà a l'autoritat competent per a formalitzar el corresponent contracte de treball.
  
9.2. L'aspirant que haja obtingut la major qualificació presentarà a la Secretaria General de l'ajuntament, dins del termini de 20 dies naturals, a partir de la publicació de la llista d'aprovats, els documents acreditatius de les condicions que per a prendre part en el concurs s'exigien en la base segona, a saber:
  
a) Certificació de naixement, que podrà suplir amb la fotocòpia del seu document nacional d'identitat (aquest últim haurà de presentar-se acompanyat de l'original per a la compulsa).
  
b) Còpia autenticada o fotocòpia (que s'haurà de presentar acompanyada de l'original per a la compulsa) del títol que posseïsca, entre els exigits en l'apartat 2.1.c), o justificant d'haver pagat els drets per a la seua expedició. Si aquests documents estigueren expedits després de la data en què va expirar el termini de presentació d'instàncias, hauran de justificar el moment en què van concloure els seus estudis.
  
c) Certificat acreditatiu de no patir cap malaltia o defecte físic que impossibilite el normal exercici de la funció. Aquest certificat haurà de ser expedit pel Servei Territorial de Sanitat.
  
d) Declaració de no haver sigut separat, per expedient disciplinari, del servei a l'estat o a l'administració autonòmica o local, ni estar inhabilitat per a l'exercici de funcions públiques, acompanyada de certificat del Registre Central de Penats i Rebels, tot això amb referència a la data d'acabament dels exàmens.
  
e) Declaració jurada de no estar sotmés a cap causa d'incapacitat específica prevista en la legislació vigent i que faria nul el seu nomenament, conforme al que s'estableix en el Reial Decret Legislatiu 781/1986, de 18 d'abril. Qui tinguera la condició de funcionari públic estarà exempt de justificar documentalment les condicions i requisits ja demostrats per a obtenir el seu anterior nomenament, haurà de presentar així mateix un certificat del ministeri, comunitat autònoma, corporació local o organisme públic del que depenga, i acreditar la seua condició i totes les circumstàncies que consten en el seu expedient personal. Qui dins del termini indicat, i tret de causes de força major, no presentara la documentació o de l'examen d'aquesta se deduïra que manca d'algun dels requisits assenyalats en la base segona, no podrà ser contractat, i quedaran anul·lades totes les actuacions, sense perjudici de les responsabilitats en què pogueren haver incorregut per falsedat en la instància.
  
10. Nomenament i presa de possessió
  
10.1 El tribunal elevarà la proposta de nomenament a favor de l'opositor aprovat, i l'òrgan competent de l'ajuntament portarà a cap la corresponent contractació del lloc com a monitor esportiu de tenis, amb caràcter de personal laboral fix.
  
10.2 Si no formalitza el contracte en el termini assenyalat sense causa justificada, quedarà en la situació de cessant.
  
11. Incidències
  
11.1. El tribunal queda facultat per a resoldre els dubtes que es presenten i prendre els acords necessaris per al bon ordre del concurs en tot el que no preveuen aquestes bases.
  
11.2 La convocatòria, les bases o tots els actes administratius que es deriven d'aquesta i de l'actuació del tribunal podran ser impugnats per les persones interessades, en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.
  
12. Legislació aplicable
  
12.1. En tot el que no preveuen les presents bases, s'ajustarà al que disposen la Llei 7/1985, de 2 d'abril (Llei de Bases de Règim Local), la Llei 30/1984, de 2 d'agost (Llei de Mesures per a la Reforma de la Funció Pública), la Llei de la Funció Pública Valenciana., el Decret Legislatiu de 24 d'octubre de 1995 i les restants disposicions complementàries vigents.